Diari Oficial de la Generalitat Valenciana


Sumari del DOGV 3127, del 21-11-1997 (1997/11695)

Notificació de la resolució del recurs ordinari número R-272/94.
----------------------------------------------------------------

### Dades del document

Número de DOGV
:   3127

Data del DOGV
:   21-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11889


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-272/94. [97/Q11472]
  
D'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora M.ª Teresa Villanueva Anadon la resolució del recurs ordinari amb el número de referència interna R-272/94.
  
Resolució
  
Una vegada examinat el recurs ordinari formulat per la senyora M.ª Teresa Villanueva Anadon contra la resolució de l'Ajuntament de Piles, en l'expedient per sol·licitud de cèdula d'habitabilitat de primera ocupació, expedient 1-81, cèdula 91.
  
Antecedents de fet
  
Primer
  
La mercantil Promociones y Construcciones Sanchis y Mifsud, SL, va sol·licitar a l'Ajuntament de Piles (València) cèdules d'habitabilitat respecte dels habitatges de l'edifici de nova construcció situat a l'esmentada localitat, carrer de la Safor, número 22, i va emplenar la documentació requerida a aquest efecte, per això es va procedir a la inspecció de l'immoble esmentat pel tècnic municipal, i a la posterior concessió de les cèdules d'habitabilitat sol·licitades, en data 12 d'agost de 1994.
  
Segon
  
La senyora M.ª Teresa Villanueva Anadon, propietària d'un habitatge situat a l'immoble de referència, pis 4.t, va entendre que aquest no complia les condicions d'habitabilitat, pel fet d'haver-hi presumptes deficiències constructives, i va presentar un recurs ordinari contra la resolució de la concessió de la cèdula d'habitabilitat del seu habitatge.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP y PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV número 1.547, de 21 de maig).
  
Segon
  
El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
Al·lega la recurrent en el seu escrit que l'habitatge de la seua propietat situat a Piles, carrer de la Safor número 22-491, no compleix les condicions d'habitabilitat perquè hi ha deficiències constructives com són humitats i filtracions i també diversos materials de mala qualitat i mal acabats, per això sol·licita que es revoque l'atorgament de la cèdula d'habitabilitat al promotor fins que repare les deficiències.
  
No obstant això, les qüestions que es plantegen no poden incidir en la concessió de la cèdula d'habitabilitat, ja que el problema de possibles defectes en l'execució de la construcció del mencionat immoble, olors i qualitats deficients s'ha de tractar en la corresponent via civil, davant dels tribunals ordinaris, i la via administrativa no és la pertinent en aquest cas, ja que l'atorgament de la cèdula d'habitabilitat, que en cas de revocar-se aniria en contra dels interessos de la pròpia recurrent, s'ha produït en comprovar-se pels tècnics municipals que l'edifici s'havia realitzat conforme a la llicència concedida, i s'havia emplenat pel promotor tota la documentació necessària que estableix l'article 3 del Decret 161/1989, de 30 d'octubre, del Consell de la Generalitat Valenciana, per a l'esmentada concessió de les cèdules d'habitabilitat.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Decret 161/1989, de 30 d'octubre, del Consell de la Generalitat Valenciana, pel qual es regula el procediment d'expedició de les cèdules d'habitabilitat i altra legislació de general i pertinent aplicació, resolc:
  
Desestimar el recurs ordinari interposat per la senyora M.ª Víllanueva Anadon contra la Resolució de l'Ajuntament de Piles, de data 8 d'agost de 1994, que queda confirmada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta.
  
Per a la interposició de l'esmentat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest. Tot això d'acord amb el que estableix l'article 57.2.f (en relació amb la disposició addicional 11 de la LRJAP i PAC) i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, com també l'article 110.3.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga exercitar qualsevol altre recurs que considere convenient.